சஞ்சயன் துரைசிங்கம்

சஞ்சயன் துரைசிங்கம் (Sanjayan Thuraisingam, பிறப்பு: 11 செப்டம்பர் 1969) என்பவர் ஒரு கனடியத் தமிழ்த் துடுப்பாட்ட வீரர். இவர் ஒரு வலக்கை மட்டையாளரும், வலக்கை மத்திம விரைவுப் பந்து வீச்சாளரும் ஆவார்.

துரைசிங்கம் 2001 ஐசிசி வெற்றிக் கிண்ணப் போட்டிகளில் கனடா துடுப்பாட்ட அணிக்காக விளையாடி கனடாவின் அதிகூடிய இலக்குகளைக் கைப்பற்றிய வீரர் ஆவார். அத்துடன் 25 ஓட்டங்களில் அவர் எடுத்த 5 இலக்குகள் கனடாவை உலகக் கோப்பைப் போட்டிகளில் விளையாடத் தகுதி பெற்றுத் தந்தது. இவர் 2003 உலகக்கோப்பையில் 3 போட்டிகளில் விளையாடினார். மேலும் 6 பன்னாட்டு ஒருநாள் போட்டிகளில் கனடிய அணிக்காக விளையாடினார். இரண்டு ஐசிசி கண்டங்களிடைப் போட்டிகளிலும், 2005 ஐசிசி வெற்றிக் கிண்ணப் போட்டிகளிலும் விளையாடினார்.

மேற்கோள்கள்

வெளி இணைப்புகள்
at CricketArchive 
Sanjayam Thuraisingam at ESPNcricinfo

1969 பிறப்புகள்
கனடியத் துடுப்பாட்டக்காரர்கள்
வாழும் நபர்கள்
இலங்கைத் தமிழ் விளையாட்டு வீரர்கள்
தமிழ் விளையாட்டு வீரர்கள்
இலங்கைத் துடுப்பாட்டக்காரர்கள்
கனடியத் தமிழர்